open-index/open-wikipedia-markdown huggingface dataset:
מאסיב אטאק

**Massive Attack** (תעתיק: **מָאסִיב אָטָאק**) היא להקת טריפ הופ פופולרית מבריסטול, אנגליה שפועלת מאז 1988. חברי הלהקה הוציאו חמישה אלבומי אולפן מלאים. הלהקה היא חלוצת הסגנון המוזיקלי, ה**טריפ הופ** (או "הצליל של בריסטול") - מוזיקה אלקטרונית שקטה ואפלה בשילוב ג'אז, דאב, מוזיקת נשמה, והיפ הופ.

## היסטוריה
הלהקה צמחה מתוך קהילת האמנות הבריסטולית "The Wild Bunch". שלושת חבריה פעלו בשיתוף עם אמנים נוספים בקביעות, המזוהה ביותר כקשור ללהקה הוא טריקי. בכל אלבום עבדה הלהקה עם זמרת סולו שונה.

ב-1991 יצא האלבום הראשון, '"Blue Lines", שכלל את הלהיט "Unfinished Sympathy". האלבום הפך מאוחר יותר לאחד האלבומים הבריטיים המשפיעים ביותר בשנות ה-90, וסיפק השראה ללהקות כמו פּוֹרְטִיסְהֶד (Portishead) ומוֹרְצִ'יבָּה (Morcheeba).

ב-1994 יצא אלבומה השני של הלהקה, "Protection", ושיר הנושא מתוכו, בביצועה של טרייסי ת'ורן מהצמד "הכל פרט לנערה" (Everything But the Girl) הפך ללהיט המזוהה ביותר עם הלהקה. אלבום זה הרחיב את קהל אוהדי הלהקה מעבר לחובבי הז'אנר והפך את הלהקה למוכרת ומזוהה עם סגנונה בעולם כולו. להיטים נוספים מהאלבום הם "Sly" עם ניקולט, ו-"Karmacoma" עם טריקי.

האלבום השלישי, "Mezzanine" שיצא ב-1998 הנפיק את הלהיט "Teardrop" בביצוע ליז פרייזר, סולנית "קוקטו טווינס" (Cocteau Twins) לשעבר. זה היה אלבומם המשותף האחרון, ולאחריו פרש "מאשרום" מהלהקה. האלבום הרביעי, "100th window" שיצא ב-2003 כלל רק שניים מחברי הלהקה. השיר "Teardrop" שימש כנעימת הפתיחה בסדרת הטלוויזיה האוס.

## שינוי שם הלהקה
סביב הוצאת האלבום עלתה המתיחות באזור המפרץ הפרסי והחלה מלחמת המפרץ הראשונה. הלהקה, בלחץ התקשורת השמיטה משמה את המילה "אטאק" (התקפה) באופן זמני, כדי להימנע מביטויים תוקפניים.

## מאסיב אטאק בישראל
מאסיב אטאק הופיעו בישראל פעמיים. בפעם הראשונה - בגני יהושע בשנת 1995, כלהקת חימום בסיבוב ההופעות העולמי של דייוויד בואי. בפעם השנייה - בשנת 1999 במסגרת סיבוב ההופעות שלאחר האלבום Mezzanine, ימים ספורים לאחר פרישתו של מאשרום. ב-2010 הודיעו כי הם מצטרפים לחרם הבינלאומי על ישראל. בשנות ה־2020 החריפה הלהקה את הטון האנטי ישראלי, והחלה לשלב בהופעותיה סמלים ומסרים המבטאים את הזדהותה עם הפלסטינים.

בספטמבר 2025, בעקבות מלחמת חרבות ברזל, דרשה הלהקה להסיר את שיריה מכל שירותי הסטרימינג בישראל כחלק מיוזמת "no music for genocide". כמה חודשים לאחר מכן, אלבומי הלהקה הוסרו משירותי הסטרימינג בישראל.

## אלבומים
* 1991 - Blue Lines 
* 1994 - Protection 
* 1995 - No Protection - אלבום רמיקסים שנוצר בידי אמן הדאב המוערך, מד פרופסור.
* 1998 - Mezzanine 
* 2003 - 100th Window 
* 2010 - Heligoland

## קישורים חיצוניים

* 

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמני מוזיקה אלקטרונית בריטים
קטגוריה:בריסטול
קטגוריה:זוכי פרס המוזיקה הבריטית
קטגוריה:צמדים מוזיקליים בריטיים
קטגוריה:זוכי פרס המוזיקה של MTV אירופה
קטגוריה:אמני וירג'ין רקורדס
קטגוריה:להקות שהוקמו בשנת 1988
מלקולם השלישי, מלך סקוטלנד

[ממוזער|150px|פסל מלקולם השלישי בחזית [גלריית הדיוקנאות הלאומית של סקוטלנד באדינבורו]]
**מלקולם השלישי** (באנגלית: **Malcolm III** בגאלית-סקוטית: **מאל קולים** **מק דונכאדה,** כלומר מלקולם בנו של דאנקן; נולד בשנת 1031 ונפטר ב-13 בנובמבר 1093) המכונה "הצ'יף הגדול" היה מלך סקוטלנד בין השנים 1058 עד מותו בשנת 1093.

## ביוגרפיה
מלקולם נלחם מלחמות רבות כנגד ממלכת אנגליה ומלכה וויליאם השני, במטרה לכבוש את ממלכת נורת'מבריה, אך ללא הצלחה. אשתו השנייה של מלקולם, מרגרט הקדושה הייתה הקדושה היחידה מבית המלכות הסקוטי, אך בניגוד לאשתו, למלקולם לא היה שום קשר עם ממסדים דתיים. על פי מקורות היסטוריונים מוסמכים, יש הטוענים שאמו של מלקולם הייתה אחייניתו של סיווארד, רוזן ממלכת נורת'מבריה, אך מכיוון שדבר זה לא מסתדר עם ציר הזמן, שכן סיווארד היה מבוגר במקצת ממלקולם, סביר להניח כי היא הייתה אחותו.

שלטונו של אביו של מלקולם, דאנקן הראשון, לא היה מוצלח והוא נרצח על ידי מקבת', אשר חשק במלוכה, ב-15 באוגוסט 1040. ולמרות שבמחזה של שייקספיר הנושא את השם "מקבת'", מתוארים מלקולם ואביו דאנקן כמבוגרים, למעשה, מלקולם היה רק ילד קטן (בן תשע שנים) בלבד במות אביו. זמן קצר לאחר רצח אביו, נשלח מלקולם ביחד עם אחיו דונלד השלישי (לימים מלך סקוטלנד) לאנגליה. על פי גרסה אחת, במשך רוב שבע עשרה שנות שלטונו של מקבת' בסקוטלנד, מלקולם התחנך החצר המלכות של מלך אנגליה דאז, אדוארד המודה. גרסה אחרת טוענת כי הוא הוסתר בחצרו של ת'ורפין סיגורדסון, רוזן אורקני, שהיה אויב של משפחתו של מקבת' וקרוב משפחה של אביו של מלקולם, דאנקן מנישואים.

ב-15 באוגוסט 1057, נרצח מקבת' על ידי מלקולם באברדינשייר, שבצפון אירלנד. ב-8 בספטמבר 1057, בנו החורג של מקבת', לולאך, הוכתר במקומו. מלקולם רצח את לולאך ב-23 באפריל 1058 לאחר כחצי שנה בלבד בשלטון, ומלקולם הושבע למלוכה יומיים אחר כך.

לאחר מותו של ת'ורפין סיגורדסון, רוזן אורקני, בשנת 1065, מלקולם נשא את אלמנתו אינגיביורג פינסדוטר לאישה. למלקולם ולאינגיביורג נולד, בין היתר, דאנקן השני שעתיד להיות מלך סקוטלנד. בשנת 1068, מלקולם קלט קבוצה של גולים אנגלים שברחו מאנגליה בעקבות עלייתו לשלטון של ויליאם הראשון. אחת מהם נקראה מרגרט, אשתו לעתיד. בסביבות 1069, אינגיביורג נפטרה, ומלקולם התחתן עם מרגרט. מנישואים אלו נולדו שלושה בנים: אדגר מלך סקוטלנד, אלכסנדר הראשון ודייוויד הראשון אשר היו אף הם מלכי סקוטלנד, בנוסף, נולדו להם שתי בנות: מטילדה שנישאה למלך אנגליה הנרי הראשון ובת נוספת בשם מרי שהתחתנה עם יוסטס השלישי, רוזן בולון.

## מותו

בעודו מהלך לצפון ביחד עם בנו אדוארד, מלקולם נפל למארב של רוברט דה מובריי, רוזן נורת'מבריה, ליד העיר אלנוויק שבאנגליה, ב-13 בנובמבר 1093. מלקולם ואדוארד נהרגו במקום. המלכה מרגרט נפטרה תשעה ימים לאחר שקיבלה את הידיעה על מותם, מרוב צער. גופתו של מלקולם נלקחה לעיר טינמות' שבאנגליה, ושם הוא נקבר.

## אזכורים ספרותיים
מלקולם השלישי מוזכר במחזה בשם "מקבת'" שנכתב על ידי ויליאם שייקספיר. במחזה הוא מוצג כאדם בוגר למרות שהעלילה התרחשה בתקופה בה היה ילד.

## קישורים חיצוניים

* 
* 
* 

קטגוריה:מלכי סקוטלנד
קטגוריה:בית דאנקלד
קטגוריה:דמויות ביצירות שייקספיר
קטגוריה:ילידי 1031
קטגוריה:נפטרים ב-1093
הנס אדולף קרבס

סר **הנס אדולף קְרֵבְּס** (גרמנית: Hans Adolf Krebs; ) היה רופא וביוכימאי בריטי, בן לאב יהודי יליד גרמניה, חתן פרס נובל לפיזיולוגיה או לרפואה לשנת 1953.

## חייו
קרבס נולד בהילדסהיים שבגרמניה לאלמה וגיאורג קרבס. אביו היה מנתח אף אוזן גרון.
הוא למד בבית ספר בהילדסהיים ולאחר מכן למד רפואה באוניברסיטת גטינגן בין השנים 1918–1923. את הדוקטורט ברפואה הוא קיבל מאוניברסיטת המבורג בשנת 1925. עם קבלת הדוקטורט החל קרבס ללמוד כימיה באוניברסיטת ברלין הוא  מונה להיות עוזרו של אוטו ורבורג במכון הביולוגי על שם הקיסר וילהלם עד לשנת 1930.
עם תום עבודתו באוניברסיטת ברלין, חזר קרבס לעסוק ברפואה באוניברסיטת פרייבורג, שם פענח בשנת 1932 את מעגל האוריאה.

בשל מוצאו היהודי, נאסר עליו לעסוק ברפואה בגרמניה הנאצית וכתוצאה מכך בשנת 1933 נאלץ להגר לאנגליה. הוא הוזמן לאוניברסיטת קיימברידג' לעבוד במחלקת הביוכימיה. מאוחר יותר, בשנת 1945 מונה קרבס לשמש כפרופסור לביוכימיה באוניברסיטת שפילד. עבודתו החשובה ביותר הייתה בתחום חילוף החומרים. מחקרו הוביל אותו לגילוי מעגל חומצת הלימון בשנת 1937, שנקרא לעיתים קרובות **מעגל קרבס** על שמו.בשנת 1954 עבר לאוניברסיטת אוקספורד ושם נשאר עד פרישתו בשנת 1967

בעקבות פענוח מעגל חומצת הלימון, קיבל קרבס בשנת 1953 את פרס נובל לפיזיולוגיה או לרפואה, דבר שתרם לכך שבשנת 1958 הכתירה אותו מלכת אנגליה אליזבת השנייה לתואר סר.

קרבס נפטר באוקספורד, שבאנגליה בשנת 1981. מנישואיו של הנס קרבס למרגרט סיסלי פילדהאוס בשנת 1938 נולדו לו שלושה ילדים. בנו סר ג'ון קרבס הוא זואולוג בעל שם עולמי, בעיקר בתחום האורניתולוגיה אשר בשנת 2007 נבחר לשמש כלורד לימי חייו בבית הלורדים בתואר הברון קרבס.

## קישורים חיצוניים

* 
* הנס אדולף קרבס, אנשי סגולה - יהודים זוכי פרס נובל, באתר בית התפוצות.
* 
* 

## הערות שוליים

קטגוריה:בוגרי אוניברסיטת מינכן
קטגוריה:זוכי פרס נובל לפיזיולוגיה או לרפואה
קטגוריה:רופאים יהודים גרמנים
קטגוריה:זוכי פרס נובל יהודים גרמנים
קטגוריה:זוכי פרס נובל יהודים בריטים
קטגוריה:ביוכימאים יהודים גרמנים
קטגוריה:ביוכימאים יהודים בריטים
קטגוריה:רופאים יהודים בריטים
קטגוריה:זוכי מדליית קופלי
קטגוריה:זוכי המדליה המלכותית
קטגוריה:עמיתים זרים בחברה המלכותית
קטגוריה:סגל אוניברסיטת פרייבורג
קטגוריה:סגל אוניברסיטת קיימברידג'
קטגוריה:סגל אוניברסיטאות בממלכה המאוחדת
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:בוגרי אוניברסיטת גטינגן
קטגוריה:בוגרי אוניברסיטת המבורג
 קטגוריה:בוגרי אוניברסיטת ברלין
קטגוריה:סגל אוניברסיטת שפילד
קטגוריה:יהודים חברי האקדמיה למדעים ולאמנויות של גטינגן
קטגוריה:בריטים שנולדו ב-1900
קטגוריה:גרמנים שנולדו ב-1900
קטגוריה:בריטים שנפטרו ב-1981
קטגוריה:זוכי פרס אלברט לסקר למחקר רפואי בסיסי
תיקייה וירטואלית

**תיקייה וירטואלית** היא תיקייה שבה מוצגים קבצים על פי קריטריון חיפוש. התיקייה מתעדכנת באופן אוטומטי בכל שינוי של מערכת הקבצים. לדוגמה, ניתן ליצור תיקייה שתכלול באופן אוטומטי את כל קובצי הוורד שמכילים את המילה "ג'ון" ושנערכו בשבוע האחרון.

אפשרות זו קיימת במספר מערכות הפעלה. הנפוצה שבהן היא Mac OS X 10.4 טייגר. מערכת ההפעלה Windows Vista של מיקרוסופט משתמשת גם היא בתיקיות וירטואליות.

מערכות הפעלה מודרניות נוספות, כמו Windows 10 ו-Linux, מציעות גם הן תמיכה בתיקיות וירטואליות, אם כי לעיתים תחת שמות ותצורות שונים. ניתן להשתמש בתיקיות וירטואליות גם לצורך סינון קבצים לפי סוגי מדיה, כגון תמונות, וידאו ומוזיקה, כדי לארגן את התוכן בצורה יעילה יותר. כמו כן, תיקיות וירטואליות מסייעות בשיפור הפרודוקטיביות על ידי חיפוש ואחזור מהירים של קבצים רלוונטיים, ללא צורך בניווט במבנה תיקיות מסורתי.

## ראו גם
* תיקיית קבצים
* תיקיית העבודה
* תיקיית שורש
* תיקיית בית

ו
פאדג'

[שמאל|ממוזער|200px|פאדג' שוקולד [טבעונות|טבעוני]]
[שמאל|ממוזער|200px|פרוסת פאדג' [רוסי]]
**פאדג**' (באנגלית: **Fudge**) הוא ממתק, בדרך כלל עשיר מאוד ולרוב בטעם שוקולד. הפאדג' מיוצר על ידי הרתחה של חלב, חמאה וסוכר לדרגת נוקשות נמוכה, כלומר התערובת מחוממת עד 116 מעלות צלזיוס. התערובת נטרפת בזמן הצינון כדי לקבל מרקם חלק וקרמי. ניתן להוסיף שוקולד לתערובת על מנת לקבל פאדג' בטעם שוקולד.

הפאדג' הומצא בארצות הברית לפני יותר ממאה שנה. המקור המדויק עדיין שנוי במחלוקת, אך על פי רוב הסיפורים הפאדג' הוא תוצאה של ממתקי קרמל מקולקלים שהוכנו ב-1886, לכן נקרא הממתק fudge (באנגלית: להתרשל). 

אחד התיעודים הראשונים של הפאדג' נמצא במכתב שנכתב על ידי אמלין באטרסביי הארטרידג', סטודנטית במכללת ואסר בפוקיפסי, ניו יורק. היא כתבה כי בת דודתה של חברתה ללימודים הכינה פאדג' בבולטימור, בשנת 1886 ומכרה אותו ב-40 סנט לפאונד. הארטרירג' השיגה את המתכון לפאדג', ובשנת 1888 הכינה 30 פאונד (כ-14 ק"ג) פאדג' בשביל מכירה פומבית שהתקיימה במכללה שבה למדה. מתכון הפאדג' נפוץ במכללות  בנות אחרות (לוולסלי וסמית יש גרסאות שונות למתכון זה).

## ראו גם
* חומיות

## לקריאה נוספת
* ג'ונס, שרלוט פולץ (1991) *Mistakes That Worked*

## קישורים חיצוניים

* 

קטגוריה:ממתקים
קטגוריה:המטבח האמריקאי: קינוחים
קטגוריה:מאכלי חג המולד
ג'ורג'

קטגוריה:שמות משפחה
קטגוריה:שמות משפחה המבוססים על השם ג'ורג'
רפאל אולארה

**רפאל אולארה** (נולד ב-25 במאי 1978 בסנטיאגו דה צ'ילה) הוא כדורגלן עבר צ'יליאני ששיחק בעמדת הבלם.

אולארה החל את הקריירה במחלקת הנוער של קבוצת אאודקס איטליאנו, אך את מרבית הקריירה עשה בקבוצת אוניברסידד דה צ'ילה, במדיה שיחק כמה קדנציות, וביניהן שיחק תקופה קצרה באוסאסונה הספרדית. בשנת 2003 עבר לקבוצת אינדפנדיינטה הארגנטינאית, ולאחר עונה אחת חזר לצ'ילה, לקבוצת אוניברסידד קאתוליקה.

בעונת 2005/2006 עבר אולארה למכבי חיפה וקנה מקום קבע בהרכב לצד הבלם הוותיק אריק בנדו. בעונה זו זכה אולארה עם הקבוצה באליפות ליגת העל ובגביע הטוטו. בעונת 2006/2007 גילה אולארה יכולת חלשה ואיבד את מקומו בהרכב, ובסוף העונה עזב את ישראל וחזר לאוניברסידד דה צ'ילה.

בשנת 2011 עבר לאוניון אספניולה, ובשנת 2013 חזר לקבוצת נעוריו, אאודקס איטליאנו.

ביולי 2016 פרש אולארה ממשחק פעיל בגיל 38.

לאולארה 30 הופעות במדי נבחרת צ'ילה, בהן כבש שער אחד.

## קישורים חיצוניים

קטגוריה:כדורגלנים צ'יליאנים
קטגוריה:בלמי כדורגל צ'יליאנים
קטגוריה:כדורגלני מכבי חיפה
קטגוריה:כדורגלני אאודקס איטליאנו
קטגוריה:כדורגלני אוססונה
קטגוריה:כדורגלני אינדפנדיינטה
קטגוריה:כדורגלני אוניברסידד קאתוליקה
קטגוריה:כדורגלני אוניברסידד דה צ'ילה
קטגוריה:כדורגלני אוניון אספניולה
קטגוריה:כדורגלנים זרים בישראל
קטגוריה:כדורגלני נבחרת צ'ילה
קטגוריה:ספורטאים צ'יליאנים בספרד
קטגוריה:ספורטאים צ'יליאנים בארגנטינה
קטגוריה:ספורטאים צ'יליאנים בישראל
קטגוריה:כדורגלני קופה אמריקה 1997
קטגוריה:כדורגלנים באולימפיאדת סידני (2000)
קטגוריה:זוכי מדליית ארד אולימפית
קטגוריה:כדורגלני קופה אמריקה 2004
קטגוריה:צ'יליאנים שנולדו ב-1978
אקלר

שמאל|ממוזער|250px|אקלר
**אקלר** (בצרפתית: **Éclair**) היא פחזנית ארוכה. בצק רבוך מוזלף על התבנית בצורה מוארכת בעזרת שקית זילוף ונאפה עד שמוזהב והופך לחלול מבפנים. מסורתית, המאפה ממולא בחביצה, פודינג או קצפת, ובדרך כלל מצופה בזיגוג שוקולד. מילויים אחרים כוללים פודינג בטעם קפה ורום, מילויים בטעם פירות או מחית ערמונים.

## מקור האקלר

מעט ידוע על מקורו של האקלר, אבל ידוע כי מקורו בצרפת של המאה ה-19. היסטוריוני מזון רבים סבורים כי האקלר הוכן לראשונה על ידי מארי-אנטואן קארם, שף מאפים מפורסם של בית המלוכה הצרפתי.

המתכון הנודע הראשון למאפה האקלר מופיע בספר Boston Cooking School Cook Book מאת ד.א לינקולן, שפורסם ב-1884.

פירוש המילה "אקלר" בצרפתית הוא ברק. מאמינים כי המאפה נקרא כך בגלל הצורה שבה הוא בוהק כשמצופה בזיגוג של קונדיטורים.

הסבר אפשרי נוסף, הוא שהשם מבוסס על המילה היוונית κολλύρα שפירושה היא עוגה.

## קישורים חיצוניים

* היסטוריית אקלר קצרה
* ערן שוורצברד, מתכון אקלר, מאתר "על השולחן"

קטגוריה:המטבח הצרפתי: קינוחים
קטגוריה:קינוחים ממולאים
402

## אירועים
* הגנרל הרומי סטיליקו קורא כוחות מגבולות האימפריה הרומית כדי להתגונן מפני פלישת הויזיגותים. ב-6 באפריל הוא מביס אותם בקרב פולנטיה
* קומרג'יבה מגיע לצ'נגן ומתחיל לתרגם טקסטים בודהיסטים לסינית

## נולדו

## נפטרו

## לוח שנה

## קישורים חיצוניים
סורבה

ממוזער|200px|סורבה אסייתי עם בוטנים
**סורבה** (בצרפתית: Sorbet) הוא מאכל קפוא שנעשה מרסק פירות וחומרי גלם נוספים. הסורבה הוא סוג של ג'לאטו שאינו מכיל חלב ובניגוד לשרבט, גלידה דלת קלוריות, יכול להכיל אלכוהול.

הכנת הסורבה נעשית במכונה המערבלת את החומרים כך שלא יכנס לתערובת אוויר, זאת כדי לייצר את הסורבה דחוס ועשיר בטעם.

מעריכים כי מקור הסורבה באיראן, בפרס העתיקה. הסינים הכינו מנה שנעשתה משלג, מיץ ורסק פירות. ישנה אגדה כי הסורבה הומצא ברומא, כאשר, לפי דרישתו של נירון קיסר, העבירו שליחים דליים מלאים בשלג אל אולם האירועים, שם עורבב השלג עם דבש ויין.

עם זאת, הסורבה כפי שהוא מוכר כיום הופיע בצרפת ב-1533 לאחר שיובא מאיטליה, כנראה על ידי קטרינה דה מדיצ'י שהגרה לצרפת על מנת להתחתן עם אנרי השני. בסוף המאה ה-17 הסורבה הוגש כבר ברחובות פריס ומשם הגיע לאנגליה ולאחר מכן לכל אירופה.

סורבה יכול להפוך לשרבט (מאכל אמריקאי) כשמוסיפים לו ביצים וחלב לפני שהוא קופא. 

סורבה משמש גם כגלידה דיאטטית (מכיל כ-3% שומן) וגם כגלידה טבעונית.

## קישורים חיצוניים

* 
* 

קטגוריה:גלידות
בליץ

מילה בגרמנית שמשמעותה המילולית בעברית היא ברק.

קטגוריה:שמות משפחה
403

## אירועים
* אלאריק הויזיגותי עוזב את איטליה אחרי ניסיון ראשון כושל לפלוש אליה
* יוחנן כריסוסטומוס, בישוף קונסטנטינופול מודח ומגורש אך נקרא לחזור שוב כעבור זמן קצר ומוגלה שוב

## נולדו
* הילריוס מארל, בישוף ארל

## נפטרו

## לוח שנה

## קישורים חיצוניים
404

## אירועים
* 404 – אטיקוס מקונסטנטינופול הופך לפטריארך קונסטנטינופול
* 404 – הקיסר הונוריוס מעתיק את בירת האימפריה המערבית מרומא לרוונה
* 404 – טלמכוס הקדוש הופך למרטיר

## נולדו

## נפטרו
* פאולה הקדושה, גבירה עשירה מרומא העתיקה, הלכה אחר מורה הירונימוס הקדוש לארץ הקודש והתיישבה במנזר שהקימה בבית לחם

## לוח שנה

## קישורים חיצוניים
405

## אירועים
* החצר היפנית מאמצת באופן רשמי את שיטת הכתיבה הסינית (תאריך משוער)
* הקיסר הונוריוס סוגר את הקולוסיאום
* הירונימוס מפרסם את הוולגטה, תרגום התנ"ך ללטינית
* האלפבית הארמני מומצא על ידי מסרוב משדוץ
* סטיליקו מורה על שריפת ספרי הסיבילות ברומא

## נולדו
* ריקימר, השליט בפועל של האימפריה הרומית המערבית
* סלביאנוס, כותב נוצרי (תאריך משוער)

## נפטרו

## לוח שנה

## קישורים חיצוניים
406

## אירועים
* לגיונות של האימפריה הרומית בבריטניה מורדים בקיסר הרומי ובוחרים במרקוס כקיסר החדש. הוא נרצח תוך זמן קצר ומוחלף על-ידי גרטיאנוס
* תרגום התנ"ך לשפה הארמנית על ידי מסרוב משדוץ.

## נולדו
* אטילה ההוני (תאריך משוער)

## נפטרו

## לוח שנה

## קישורים חיצוניים
רשפים

**רְשָׁפִים** הוא קיבוץ מזרם הקיבוץ הארצי, נמצא בעמק המעיינות, כארבעה ק"מ דרומית לעיר בית שאן.

רשפים נותן שירותים מוניציפליים לשלפים, שכונה שהוקמה בשטח הקיבוץ ובשטחו של הקיבוץ השכן שלוחות.

## השם
השם "רשפים" נקבע בשנת 1944, עת שהאגודה נרשמה על ידי רשם האגודות של השלטונות המנדטוריים. "נקרא בעקבות דמיון צלילים לשמו של השם הערבי אל-אשרפיה , ארבע מחנות בדואים לשעבר, על אדמותיהם הוקם היישוב".

## היסטוריה
 

במחצית השנייה של שנות ה-30 החלו להגאל חלק מאדמות אל-אשרפיה על ידי יהודים. ב-1939  החלו חקלאי קיבוץ מסילות לעבד אלף דונם מאדמות ממשלת המנדט באל-אשרפיה שהוחכרו לתקופה ממושכת בהסכם בין הסוכנות היהודית לשלטונות המנדט. בסוף 1940 לאחר כניסתם לתוקף של תקנות העברת קרקעות וכשהמתיישבים חורשים את החלקה ומתכוננים לזריעה מצאו השלטונות שהשטח כולו באזור האסור להחזקה על ידי יהודים, חזרו בהם מהתחייבותם והורו לחדול מכל פעולה יהודית בשטח הוראה שהולידה ניסיון בדואי להשתלט על השטח ואת 'תקרית אל-אשרפיה'.

הקיבוץ נוסד ביולי 1944  בקריית חיים. חברי הגרעין המייסד של הקיבוץ היו יוצאי רומניה, בולגריה וילידי ארץ ישראל. במשך מספר שנים לפני הקמת היישוב ליד בית שאן שהו חברי הקיבוץ בהכשרה בחצר הקיבוצים בקריית חיים. 

על פי סקר הכפרים 1945 של ממשלת המנדט הבריטי היו בידי יהודים 1293 דונם מאדמות אל-אשרפיה.  

החברים הראשוניים עלו על הקרקע ליד בית שאן ב-10 ביוני 1948, במהלך מלחמת העצמאות, וחיו במחנה משותף עם חברי קיבוץ שלוחות. 
ביוני 1949 עברו חברי רשפים למקום הקבע סמוך למחנה הישן. נוספו לקבוצה חברים חדשים ניצולי שואה מפולין ומזרח אירופה וכן בשנות החמישים חברות נוער ובודדים מעיראק, טורקיה, סוריה, תימן ומרוקו. וגרעין של השומר הצעיר מארגנטינה.

הקיבוץ שייך לתנועת השומר הצעיר - הקיבוץ הארצי. מקימי הקיבוץ קיבלו עזרה מהקיבוצים השכנים מסילות, ניר דוד (תל עמל), ובית אלפא.

כלכלת היישוב נכון ל-2022, מתבססת על גידול דגי ברכות, יצור חלב פרות, שותפות בלול ליצור ביצים, על חקלאות (גידולי שדה, מטעים), אנרגיה סולרית והשכרת שטחים למפעל טרפלקס ולחברה לאנרגיה שאובה. רוב החברים מתפרנסים מעבודה מחוץ לקיבוץ.

רשפים הוא קיבוץ המוגדר על פי רשם האגודות כקיבוץ מתחדש. רוב ענפי השירות מופרטים אך עם זאת מתקיימת ערבות הדדית. בשנים האחרונות, ישנן מספר יוזמות קהילתיות, כגון: "ברלה" - מרחב לילדים עד גיל תשע הכולל ספרייה ומשחקייה להנאת התושבים והחברים. "חנות קטנה ומתנה" - חנות יד שנייה המנוהלת בהתנדבות על ידי שלוש חברות קיבוץ. גינה קהילתית - לטובת כלל החברים.

## גלריית תמונות

siloreshafim.JPG|מגדל הסילו בחצר המשק
moadon reshafim.JPG|מועדון לחבר
reshafim01.JPG|חדר אוכל (כיום אינו פעיל)


## קישורים חיצוניים

*
*רשפים במרכז המידע להתיישבות בגליל
*רשפים באתר הרשות לפיתוח הגליל
*מיכאל יעקובסון, סקירה אדריכלית על מבנים בקיבוץ רשפים שתכנן האדריכל מנחם באר, באתר "חלון אחורי", 28 במאי 2019
* 

## הערות שוליים

*
קטגוריה:יישובים שהוקמו ב-1948
קטגוריה:קיבוצים
קטגוריה:קיבוצים במחוז הצפון
קטגוריה:קיבוצי הקיבוץ הארצי
קטגוריה:עמק בית שאן
כיכר מגן-דוד

**כיכר מגן-דוד** היא כיכר הנמצאת בלב תל אביב במפגש הרחובות המלך ג'ורג', שינקין, רחוב הכרמל (שבו נמצא שוק הכרמל), רחוב הלל הזקן, מדרחוב נחלת בנימין ורחוב אלנבי. הכיכר ממוקמת בצדה הצפון-מזרחי של שכונת כרם התימנים.

השם ניתן לה מכיוון שממנה יוצאים שישה רחובות שהם כמספר צלעותיו של מגן דוד (לעיתים רחוב אלנבי נחשב כשני רחובות מכיוון שהוא יוצא לשני כיוונים שונים מהכיכר ורחוב הלל הזקן אינו נספר מפני שהוא "מצטרף" לכיכר בפנייה בלבד). הבתים הפינתיים בכיכר בנויים באדריכלות הסגנון הבינלאומי, מה שהופך את הכיכר, אחת הראשונות בתל אביב, לנקודת ציון עירונית חשובה ומובחנת.

הכיכר היא בין המקומות המתוירים בעיר והיא מרכז פופולרי בקרב צעירים ומבוגרים כאחד, אשר מגיעים אליה מן הרחובות הסמוכים. האזור שופע במסעדות, בתי קפה וחנויות.

בסוף 1959 הוחלט להקים בכיכר מעברים תת-קרקעיים להולכי רגל, עקב עומס התנועה באזור. באפריל 1962 נחנכו המעברים ובוטלו מעברי החצייה שהובילו לכיכר. המעברים כללו גם מדרגות נעות שהיו בין הראשונות שהתקנו בישראל. מיד אחר כך נחסם מעבר החצייה במקום והולכי הרגל נאלצו לעבור במעברים התת-קרקעיים. בסוף 2004 נסגרו המעברים עקב הזנחה וריכוז של חסרי בית בהם, אך בתי השימוש שמוקמו בהם שופצו ונפתחו מחדש. בתחילת 2005, במסגרת פרויקט שיפוצים באזור, שודרג אזור הכיכר והמעברים התת-קרקעיים נאטמו במקומם סמנו מעברי חציה משופרים ורחבים. במסגרת השיקום הוחלפו הריצוף, מערכות המים, הביוב, הרמזורים והתאורה. בנוסף, הותקנו ספסלי רחוב.
## גלריה

קובץ:Allenby Street.JPG |כיכר מגן דוד בתקופת המנדט הבריטי
קובץ:Tel Aviv - Magen David Square - 1936.jpg|כיכר מגן דוד, 1936
קובץ:Kikar magen david before renovation.jpg|הכיכר ב-2002, לפני שיפוצה
קובץ:PikiWiki Israel 35933 Architecture of Israel.JPG|רחבת הכיכר במפגש הרחובות: אלנבי, הכרמל, נחלת בנימין


[מרכז|ממוזער|750px|[צילום פנורמי של כיכר מגן-דוד מנקודה בצפון מערב הכיכר. מימין: הכניסה לשוק הכרמל, מדרחוב נחלת בנימין, רחוב אלנבי, רחוב שינקין ורחוב המלך ג'ורג' (מוסתר). בתמונה נראים שני בניינים בעלי פרגולה שנבנו בסגנון הבינלאומי: "בית גוטגולד" (משמאל) תוכנן על ידי האדריכל יהודה מגידוביץ' (1938) ו"בית פולישוק" (מימין) על ידי שלמה ליאסקובסקי ויעקב אורנשטיין (1934)]]

## קישורים חיצוניים

* 
## הערות שוליים

מגן-דוד, כיכר
קטגוריה:העיר הלבנה
קטגוריה:נחלת בנימין
קטגוריה:רחוב אלנבי
קטגוריה:לב העיר
קטגוריה:רחוב המלך ג'ורג' (תל אביב)
קטגוריה:רחוב שינקין
כיכר המלך אלברט

**כיכר המלך אלברט** היא מהכיכרות הקטנות ביותר בתל אביב-יפו. היא נמצאת באזור הוותיק שבלב תל אביב, צפונית לשדרות רוטשילד, בהצטלבות הרחובות נחמני, מונטיפיורי, מלצ'ט ובצלאל יפה. במרכז הכיכר הקטנה ממוקמים רק שני עצי פיקוס גדולים וספסל.

## היסטוריה
הכיכר קרויה על שם אלברט הראשון, מלך בלגיה משנת 1909 עד ליום מותו. בזמן מלכותו דרש המלך מהקיסרות הגרמנית לכבד את הנייטרליות של בלגיה ערב מלחמת העולם הראשונה, וכאשר נדרש לאפשר לצבא גרמניה לעבור בתחומי ארצו – התייצב בראש צבאו ושהה עם הצבא לכל אורך המלחמה.

המלך אלברט ביקר בארץ ישראל ב-1933 וטייל עם ראש עיריית תל אביב, מאיר דיזנגוף, שהבטיח לו לקרוא כיכר על שמו בעיר. המלך אלברט נהרג כשנה לאחר מכן בתאונת טיפוס הרים בהרי הארדנים שבדרום-מזרח בלגיה.

המבנה המפורסם ביותר בכיכר הוא בית הפגודה, שנבנה בשנת 1924 על ידי האדריכל אלכסנדר לוי בסגנון האקלקטי. הבניין נבנה עבור יהודי אמריקאי ממוצא מזרח-אירופי שכמעט לא התגורר בו. הבניין עמד מוזנח שנים רבות עד אשר שופץ בסוף שנות ה-90 של המאה ה-20.

בניין ייחודי נוסף נמצא בצדהּ הדרומי של הכיכר, ברחוב מונטפיורי 48. הבניין, שבמקורו היה בנוי בסגנון הבאוהאוס ותוכנן על ידי האדריכל דב כרמי נהרס כולו מלבד החזית הפונה לכיכר. מאחורי החזית ששומרה נבנה בניין מודרני עם קירות מסך על ידי האדריכלים רם כרמי בנו של דב, וסימון פרידמן. הניגוד בין הבניין החדש לחזית הישנה יוצר מבנה ייחודי. בנוסף, יצרו המשפצים על חזית הבניין תבליט שמתאר את השתקפות עץ השקמה שבמרכז הכיכר על הקיר.

בצידה הצפוני של הכיכר ניצב "בית שפרן", הקרוי על שם היזם של הבניין שהוקם בשנות ה-30 של המאה ה-20. ייחודו של מבנה זה הוא בחלל הכניסה שמשני צדיו מצוירים ציורי קיר מרשימים המתארים את הכותל המערבי ואת קבר רחל כפי שנראו בתחילת המאה ה-20. מצבם של הציורים בכי רע, והם ראויים לשימור בשל ייחודם בתל אביב.

## גלריה

קובץ:31.03.09 Tel Aviv 050 King Albert Square.JPG|כיכר המלך אלברט
קובץ:31.03.09 Tel Aviv 052 Pagodda House.JPG|בית הפגודה לאחר שיחזורו


## קישורים חיצוניים

* תיאור שיפוץ מבנה הבאוהאוס על ידי האדריכל רם כרמי

מלך אלברט, כיכר ה-
קטגוריה:לב העיר
קטגוריה:אלברט הראשון, מלך הבלגים
מהללאל

**מַהֲלַלְאֵל** הוא דמות מקראית (), בנו של קינן, ואביו של ירד. דור חמישי לאדם.

מהללאל חי 895 שנים, השמיני באורך חייו בתנ"ך. הוא נולד בשנת שצ"ה לבריאת העולם (3366 לפנה"ס) ומת בשנת א'ר"צ (2471 לפנה"ס). בנו, ירד, נולד לו בהיותו בגיל 65. היו לו בנים ובנות נוספים.

שם אשתו של מהללאל לא מוזכר בתנ"ך, אך זיהוי חיצוני לשמה מופיע בספר היובלים - דינה בת ברכאל, שהייתה בת-דודתו.

הוא מוזכר ב וב. כמו כן מהללאל מופיע בברית החדשה בבשורה על-פי לוקס. 

## קישורים חיצוניים

## הערות שוליים

קטגוריה:שושלת שת
קטגוריה:אישים שהגיעו לגיל 110
קטגוריה:אישים בתנ"ך שהגיעו לגיל 110
ארפכשד

**אַרְפַּכְשָׁד** הוא דמות בתנ"ך, בנו השלישי של שם בן נח, על פי  ו. על פי ספר היובלים הוא מקורו של עם הכשדים. גם נפתלי הרץ טור-סיני מזהה אותו כאב האפונימי של עם זה. עם זאת, רבים מזהים את אבי הכשדים עם כשד בן נחור.

שמות אחיו על פי פרק י' הם עילם, אשור, לוד וארם. על פי דברי הימים א', היו לו עוד 4 אחים: עוץ, חול, גתר ומשך. אולם על פי בראשית, 4 האחרונים היו בני ארם, אחיו של ארפכשד. בנו של ארפכשד היה שלח וע"פ תרגום השבעים וכן ספר היובלים קינן או קינם.

ארפכשד נולד שנתיים לאחר המבול (א'תרנ"ח לבריאת העולם (2103 לפנה"ס), על פי הכרונולוגיה המסורתית) וחי 438 שנים. את שֶלַח ילד בגיל 35. יוסף בן מתתיהו מציין כי ארפכשד נולד שתים עשרה שנה לאחר המבול.

השם ארפכשד מוזכר גם בספר יהודית כשמו של מלך מדי שנבוכדנצר ניצח. בתרגום עברי של הקוראן, הוא קרוי בשם "ארפכשו".

ארפכשד מת בגיל ארבע מאות שלושים ושמונה, כשיצחק היה בן ארבעים ושמונה.

שם חיצוני לאשתו הוא רצויה בת ששון או בת שושנה, על פי ספר היובלים

## הערות שוליים

*
קטגוריה:בני שם
קטגוריה:אישים בתנ"ך שהגיעו לגיל 110
עוץ

**עוּץ** הוא שמן של שלוש דמויות שונות, שוליות וזוטרות בתנ"ך:

#בכורו של ארם בן שם בן נח. אחיהם של חול, גתר ומש (). בדברי הימים א', הוא מוזכר כבנו של שם בן נח, אחיו של ארם
#בנו הבכור של נחור אחי אברהם 
#בנו של דישן בן שעיר

גם המונח **ארץ עוּץ** מוזכר 3 פעמים בתנ"ך:

# בירמיהו () כאחד העמים ששותים מכוס התרעלה
# במגילת איכה () 
# בספר איוב () כמקום מושבו של איוב

ישנם חוקרים ותאולוגים המשערים שמיקומה של ארץ עוץ העתיקה היה באזור ארם, באזור אדום או בבשן.

## הערות שוליים

קטגוריה:בני שם
גתר

**גתר**, על פי המסופר בבראשית, היה בנו השלישי של ארם בן שם בן נח. על פי הגרסה המובאת בדברי הימים א', לא היה בנו של ארם כי אם אחיו, בנו של שם. יוסף בן מתתיהו זיהה אותו כאבי הממלכה הבקטריית.

גתר נזכר בבראשית:

ובדברי הימים א':

קטגוריה:בני שם
אשור (דמות מקראית)

**אַשּׁוּר**, דמות מקראית, מוזכר במקרא כאחד מבניו של שם בן נח, ושממנו התפתחה האומה והממלכה האשורית. המקרא אינו ממשיך לסקור את צאצאיו של אשור והוא עובר לסקירת שאר משפחתו - צאצאי שם.

על פי המקרא, אשור נולד לשם בתקופה שלאחר המבול, בין השנים 2103 לפנה"ס עד 1602 לפנה"ס, לפי התיארוך המקראי.

ישנו אזכור נוסף בתנ"ך לגבי אשור, בעת סקירת צאצאי חם בן נח.

אולם לא ניתן להסיק בצורה חד משמעית האם אשור הוא זה שיצא מארצו של נמרוד ובנה את כל הערים האלה, או שנמרוד יצא מארצו לארץ אשור ובנה את אותם הערים. בפרשנות המסורתית למשל, רש"י נוקט כמובא במדרש . אולם הרמב"ן מפרש את המשך הפסוק על נמרוד, .

## ראו גם
* ממלכת אשור
* אשור (עם)
* אשור (אל)
*כלח
*נינוה

## הערות שוליים

קטגוריה:בני שם
ארם (דמות מקראית)

**אֲרָם** הוא שמן של מספר דמויות מקראיות שוליות.

המוכר מביניהם הוא, ככל הנראה, בנו החמישי של שם בן נח, הנחשב לאבי העם הארמי. הוא מוזכר בתולדות בני נח, הן בספר בראשית והן בדברי הימים:

כפי שניתן לראות, בין שני מקורות אלו ישנה מחלוקת, העוסקת בקשר בינו לבין עוץ, חול, גתר ומש; בבראשית כתוב שארבעתם היו בניו, ואילו דברי הימים טוען שהם היו אחיו, בני שם. 

מקובל לזהות את ארם בן שם עם רָאם (ࡓࡀࡌ), אחד מנביאי דת המנדאים. 

ברשימות היוחסין של עם ישראל בדברי הימים מצוין אדם נוסף בשם זה, הוא ארם בן שמר (או שומר) בן חבר בן בריעה בן אשר. יש גם "קְמוּאֵל אֲבִי אֲרָם" בבניהם של נחור אחי אברהם ומילכה; ניתן לפרש שקמואל היה אביו של אדם בשם ארם, אבל לפי דעת רוב המפרשים קמואל כונה "אבי ארם" משום שהיה מקים ומיישב ארם. כך פירש הרד"ק פסוק זה: 

## קישורים חיצוניים

## הערות שוליים

קטגוריה:בני שם
קטגוריה:ארמים
מתושלח

**מְתוּשֶׁלַח**, בנו של חנוך, אביו של למך וסבו של נח בונה התיבה, הוא דמות מקראית הנזכרת בספר בראשית (), בסדר הדורות שבין אדם לנח על פי המקרא, הוא חי 969 שנים, משנת תרפ"ז לבריאת העולם, עד שנת א'תרנ"ו, משך זמן החיים הארוך ביותר במקרא.

על-פי נוסח המסורה מתושלח מת באותה שנה בה התרחש המבול, ולכן יש שטוענים כי הוא מת במבול עצמו. רש"י, על-פי שיטתו של רב בתלמוד (מסכת סנהדרין, ק"ח), מפרש כי מתושלח מת שבוע לפני המבול, ולכן נכתב בפסוק: , כלומר, אלוהים המתין שבוע למותו של מתושלח, ורק אז החל את המבול, וזאת כדי "ללמדך שהספדן של צדיקים מעכבין את הפורענות לבא". על פי נוסח שומרון ירד, מתושלח ולמך מתו שלושתם בשנת המבול. על פי נוסח השבעים מת מתושלח 14 שנים לאחר המבול, אולם בנוסח האלכסנדרוני מופיע תיקון לתאריכים, כך שמתושלח מת שש שנים לפני המבול.

שם חיצוני לאשתו הוא עדנה בת עזריאל.

## בחז"ל
בתלמוד מוזכר מתושלח כאחד משבעת הרועים שיבואו יחד עם המשיח. רש"י מסביר שם שהוא (יחד עם אדם ושת) היה מהצדיקים שהיו לפני דור המבול, כמו שכתוב במסכת סנהדרין שהמבול התעכב עד סיום ימי האבל למתושלח.

בילקוט ראובני מובא שלמתושלח הייתה חרב ששם המפורש כתוב עליה, שאיתה הרג מזיקים. יעקב ירש את החרב הזו ומכרה לעשו.

## מתושלח בתרבות
* שמו של מתושלח הפך לסמל של אריכות ימים.
* העץ "מתושלח", שהוא מן העצים העתיקים ביותר בעולם כיום הנמצא בקליפורניה, נקרא על שמו וכנראה נבט קרוב לתקופת לידתו של מתושלח על פי הכרונולוגיה המקראית.
* סופר המדע הבדיוני רוברט היינליין השתמש במונח "בני מתושלח" בספריו, לתיאור קבוצת אנשים בעלי פוטנציאל גנטי לאריכות ימים.
* בתרגום לעברית של חלק מספרי אסטריקס, זקן הכפר נקרא מתושלחיקס.
* קרן מתושלח היא קרן לעידוד מחקר מדעי בנושאי הארכת תוחלת החיים והצערה (חידוש נעורים).
* כוכב HD 140283, המרוחק כ-190 שנות אור מכדור הארץ נקרא "כוכב מתושלח" בשל גילו המוערך בקצת פחות מגילו של היקום.
* בשנת 2007 הונבט במכון הערבה גלעין דקל מזן "דקל יהודה" שנמצא בחפירות מצדה, בן כ-1,250 שנה, על ידי איילין סולווי. לעץ ניתן השם "מתושלח". ב-2013 הוא ניטע בגן שמור בקיבוץ קטורה שבערבה.
* המשורר וכותב הפלינדרום נעם דובב, כתב פלינדרום על מתושלח. הפלינדרום מופיע בספרו "הלימת מילה".

## קישורים חיצוניים

* 

## הערות שוליים

קטגוריה:שושלת שת
קטגוריה:אישים בתנ"ך שהגיעו לגיל 900
קטגוריה:שבעת הרועים
קטגוריה:שבעה שקיפלו את העולם
407

## אירועים
* גונדריק הופך מלך הונדלים והאלאנים אחרי מות אביו גודיגיזל
* גרטיאנוס נרצח וקונסטנטינוס השלישי נוטל את מקומו כראש חיל המצב המורד בבריטניה
* קונסטנטינוס השלישי מוביל את כל יחידות הצבא בבריטניה לגאליה. פעולה זו נחשבת לנסיגה של האימפריה הרומית מבריטניה

## נולדו

## נפטרו
* יוחנן כריסוסטומוס, ממורי הכנסייה (נולד ב-347).

## לוח שנה

## קישורים חיצוניים
מש (דמות מקראית)

**מַשׁ** הוא דמות מקראית המוזכרת בתולדות בני נח, ב כאחד מבניו של ארם בן שם בן נח.

## שמו
נזכר בספר בראשית:

ובספר דברי הימים א':

בספר דברי הימים () במרבית כתבי היד, נקרא בנו של ארם "משך", וכך הדבר גם בתרגום השבעים, הן בבראשית והן בדברי הימים. עם זאת, אין לבלבל בינו לבין דמותו של משך בנו של יפת, המוזכר בתחילת הפרק בספר בראשית. גרסה שלישית, המופיעה בנוסח שומרון של התורה, במגילת מלחמת בני אור בבני חושך מקומראן ובכתבי יוסף בן מתתיהו מכנה אותו בשם "**משא**".

## זיהויו
מרבית הניסיונות לזיהוי מש במחקר מניחים כי "מש" איננו יסוד אתני אלא וריאציה לשמו של חבל ארץ באזור ההתנחלות הארמית. ההצעה העיקרית במחקר לזיהוי **מש** היא עם הרי Mashu הנזכרים בעלילות גילגמש, אשר מקובל לזהותם עם הר הלבנון. הארכאולוג בנימין מזר הציע לזהות את מש עם "מאשא" הנזכר בכתבי מארות מהמזרח הקדום. חוקרים אחרים הציעו לזהות את מש עם הרכס **[[טור עבדין]]** בצפון מסופוטמיה.כיוון אחר לזיהוי מש כולל את החוקרים המעדיפים את הנוסח "משא" ומזהים בין מש/משא מלוח העמים בבראשית לבין משא הנזכר כבנו של ישמעאל (). לשיטתם, מדובר למעשה באותו יסוד אתני, שבט נוודים אשר מיוחס ברשימה אחת לארם וברשימה האחרת לישמעאל.

בחפירות ארכאולוגיות שבוצעו בגבול תימן-עומאן התגלה אתר הנקרא בשם "ארם". מספר היסטוריונים גורסים כי זה המקום של העם הארמי וביניהם גם מש עצמו. על פי המסורת האתיופית מש היה מלך הארמים בשנים 2162 לפנה"ס–2096 לפנה"ס לאחר שירש את אביו ארם, ותחתיו הארמים פלשו לאזורים נרחבים בסהר הפורה, שם התעמתו עם המדינות המקומיות בנוסף לפלישה לכיוון קרן אפריקה ולאתיופיה, והם אלו שגרמו לירידת ארץ פונת וללחימה כנגד ממלכת כוש.

## לקריאה נוספת
* יעקב ליוור, "מש", **[[אנציקלופדיה מקראית]]**, כרך ה'

## הערות שוליים

קטגוריה:בני שם
קטגוריה:אתיופיה: היסטוריה
קינן

**קֵינָן** הוא דמות מקראית, בנו של אנוש ונינם של חוה ואדם, ואביו של מהללאל. דור רביעי לאדם. כך לפי המסופר ב וכן בדברי הימים א, א', ב'.

קינן חי 910 שנים. הוא נולד בשנת שכ"ה לבריאת העולם (3436 לפנה"ס) ומת בשנת א'רל"ה (2526 לפנה"ס). בנו מהללאל נולד כשהיה בן 70. היו לו בנים ובנות נוספים.

ב"ספר הישר" מסופר שהיה קינן למלך הראשון שמלך על בני האדם.

אטימולוגיית השם "קינן" היא מהמילה "קין" עם ניון. להרחבה עוד משמעות השם ראו קין#מקור השם.

לפי ספר היובלים, נשא לאישה את אחותו שנקראה מהוללת או מהללאית.

## ראו גם
* קין
* הקיני

## קישורים חיצוניים

## הערות שוליים

קטגוריה:שושלת שת
קטגוריה:אישים בתנ"ך שהגיעו לגיל 900
נבחרת סן מרינו בכדורגל

**נבחרת סן מרינו בכדורגל** היא נבחרת הכדורגל הלאומית של סן מרינו. 

## היסטוריה
נבחרת סן מרינו זכתה להצלחה מעטה, בעיקר בגלל האוכלוסייה הקטנה של המדינה. לזכותה רק שלושה ניצחונות, פעמיים 1-0 ופעם אחת 3-1 נגד נבחרת אירופית זעירה אחרת, ליכטנשטיין.

המשחק הרשמי הראשון של נבחרת סן מרינו היה ב-1990, משחק ההפסד 0–4 לשווייץ במסגרת מוקדמות יורו 1992. לפני כן, הפסידה סן מרינו 0–1 לנבחרת האולימפית של קנדה ב-1986, אך משחק זה לא היה משחק רשמי.

שני הניצחונות הרשמיים היחידים של נבחרת סן מרינו היה ב-5 בספטמבר 2024 בתוצאה 1-0 נגד נבחרת ליכטנשטיין, במסגרת ליגת האומות ועוד ניצחון נגד אותה נבחרת באותו הטורניר 3-1 ב-18 בנובמבר 2024.

למרות ההישגים הדלים של הנבחרת החזיקה סן מרינו בתואר השער המהיר ביותר בהיסטוריה במסגרת מוקדמות המונדיאל, לאחר שבמוקדמות מונדיאל 1994 נגד נבחרת אנגליה, כבש דייוויד גאלטרי שער לאחר 8 שניות בלבד מפתיחת המשחק.

שיא זה נשבר במסגרת מוקדמות מונדיאל 2018, כאשר במשחק של  נגד  הבקיע החלוץ הבלגי כריסטיאן בנטקה שער לאחר 7.1 שניות מפתיחת המשחק.

שיא עולמי נוסף שנשבר במשחק של סן מרינו היה ההפסד 0–13 לגרמניה ב-6 בספטמבר 2006, התוצאה השנייה הגבוהה ביותר אי פעם במוקדמות אליפות אירופה (התוצאה הגבוהה היא 14-0, ניצחונה של צרפת על גיברלטר).

בנובמבר 2014 רשמה נבחרת סן מרינו הישג היסטורי כשרשמה את הנקודה הראשונה שלה בהיסטוריית מוקדמות היורו בתיקו 0-0 נגד נבחרת אסטוניה. בנוסף, משחק זה עצר את רצף ההפסדים של נבחרת סן מרינו (61 הפסדים רצופים).

בין המונדיאל הראשון למונדיאל 1990 הנבחרת כלל לא נרשמה למוקדמות, ומאז כשלה בכל ניסיונותיה להעפיל לטורניר. הנבחרת נרשמה לראשונה למוקדמות יורו 1992, וגם כאן כשלה בכל ניסיונותיה להעפיל.

## כל גביעי העולם
*1930 עד 1990 - לא נרשמה
*1994 עד 2026 - לא העפילה

## כל אליפויות אירופה
*1960 עד 1988 - לא נרשמה
*1992 עד 2024 - לא העפילה

## ליגת האומות של אופ"א

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-9 בספטמבר 2025. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
ממוזער|298x298 פיקסלים|'''מתאו ויטאיולי''' שיאן ההופעות (99) בנבחרת סן מרינו בכל הזמנים.

[ממוזער|193x193 פיקסלים|'''[אנדי סלבה''' מלך שערי (8) נבחרת סן מרינו בכל הזמנים.]]

### מלכי השערים

## מלבישות

## קישורים חיצוניים

* 

## הערות שוליים

קטגוריה:סן מרינו: כדורגל
סן מרינו
אוגוסט לאופולד קרל

**אוגוסט לאופולד קרל** (גרמנית: **August Crelle**; 11 במרץ 1780, אייכוודר, גרמניה - 6 באוקטובר 1855, ברלין) מתמטיקאי גרמני.

למרות שהוא לא רכש השכלה פורמלית, בשנת 1806 הוא הגיש עבודת דוקטורט, לאוניברסיטת היידלברג.

פועלו החשוב ביותר היה הקמת כתב-עת מתמטי שנקרא **כתב-עת למתמטיקה שימושית ועיונית** (בגרמנית: ***Journal für die reine und angewandte Mathematik***) שאותו ערך מ-1826 ועד מותו בשנת 1855. כתב העת פרסם מאמרים חשובים מאת אבל ואייזנשטיין.

## קישורים חיצוניים

* 

קטגוריה:חברי האקדמיה המלכותית השוודית למדעים
קטגוריה:מתמטיקאים גרמנים
קטגוריה:גרמנים שנולדו ב-1780
קטגוריה:גרמנים שנפטרו ב-1855
פלג (דמות מקראית)

**פֶּלֶג** הוא דמות מקראית המוזכרת בספר בראשית י', כ"ה. הוא היה בנו של עבר, אחיו של יקטן ואביו של רעו. .
לפי המקרא, חי 239 שנה, משנת א'תשנ"ז לבריאת העולם (2004 לפנה"ס) ועד לשנת א'תתקצ"ו (1765 לפנה"ס). היו לו בנים ובנות נוספים מלבד בנו רעו שנולד כשהיה פלג בן 30.

השם פלג ניתן לו על ידי אביו עבר, על פי המסופר בתנ"ך, כי בימיו נפלגה הארץ – כשהכוונה היא, ככל הנראה, למעשה בלילת הלשונות שבסיפור מגדל בבל. מכאן דרשו חז"ל ש"עבר נביא גדול היה". מכיוון שלא סביר ששמו ניתן לו על שם מאורע שהתרחש במהלך חייו, ייתכן כי הכוונה היא כי בלילת הלשונות אירעה בימיו של עבר, אביו. יש הגורסים כי השם פלג זהה לשמו הגאוגרפי של נהר פרת הנקרא ביוונית "Phalga". ההיסטוריון עדיה חורון קישר בין פלג המקראי (בתרגום השבעים Φαλεκ – Phalek) למונח a-falku (עוף טרף) בתמזיע'ת (הקשור גם ל־falco בלטינית, ממנו ה־falcon האנגלי), המקושר בחילופי פ־מ למונח a-malak אצל הלוביים הקדומים, ובחילופי ב־פ למונח הפרעוני bayik (balik בנפילת הל' שלא קיימת במצרית) המציין עוף טרף (המובדל מחור, ציפור הטרף המלכותית) ולשם הנהר בליח' (נהגה בליךֿ).

שם חיצוני לאשתו הוא לבנה בת שנער או לומנה בת שנער.

## הערות שוליים

קטגוריה:שושלת ארפכשד
קטגוריה:אישים שהגיעו לגיל 110
קטגוריה:אישים בתנ"ך שהגיעו לגיל 110
יקטן

בתנ"ך, **יׇקְטָן** היה בנו של עֵבֶר, אחיו של פֶּלֶג, ואביהם של 13 בנים: אַלְמוֹדָד, שֶׁלֶף, חֲצַרְמָוֶת, יֶרַח, הֲדוֹרָם, אוּזָל, דִּקְלָה, עוֹבָל (או: עיבל), אֲבִימָאֵל, שְׁבָא, אוֹפִר (אופיר), חֲוִילָה ויוֹבָב. שמות אלה מתאימים לעמים שחיו בדרום חצי האי ערב, בעיקר באזור תימן. העמים החבשים מייחסים עצמם כצאצאים של יקטן, דרך שבא בנו.

על פי מדרש בראשית רבה (נח, פרשה לז, ז), פירוש שמו של יקטן הוא משום "שהיה מקטין את עצמו ואת עסקיו", ובכך מרמז הכתוב שאם הקטן מקטין את עסקיו וזוכה להעמיד 13 משפחות, גדול שמקטין את עסקיו על אחת כמה וכמה.

הפירוש על תרגום יונתן מוצא בשמות בניו של יקטן לשון נופל על לשון, ומדגים זאת על השמות אלמודד – שמדד הארץ בחבלים (אלמודד מלשון מדידה), ושלף – שמשך מי הנהרות ודקדק בשמן.

יקטן מוזכר בספר בראשית:

כמו כן, הוא מוזכר בדברי הימים א' א', יט-כג.

## ראו גם
* תולדות בני נח

## קישורים חיצוניים

## הערות שוליים

קטגוריה:אישים בספר בראשית
רעו

**רְעוּ** הוא השישי ברשימת האנשים המנויים בתנ"ך בעשרת הדורות שבין נח לאברהם (; ; ), בנו של פלג ואביו של שרוג. הוא נולד בשנת א'תשפ"ז לבריאת העולם (1974 לפנה"ס) ומת בשנת ב'כ"ו (1735 לפנה"ס).

שם חיצוני לאשתו הוא אורה בת חור או ערב בת בן כשד.

## מקור השם
השם **רעו** לא נתפרש בתנ"ך. אולם מקבילות לו, כנראה שמות ארמיים, מופיעות בכתבים נאו-אשוריים מנינוה (המאה ה-7 לפנה"ס) בצורות Ra’u וגם Ra’unanu. השם מופיע באלף הראשון לפנה"ס בכתבים עבריים חוץ-מקראיים, וגם באמורית, פיניקית (פונית), ובמיוחד באכדית בתקופות רבות.

עיצורי השם – רע"ו – אולי מקבילים לצורה רע"ה שבשפה השמית המערבית, שבין משמעויותיו: "לרעות" (בשדה), "להתחבר" (לאדם), וגם להיות שבע או שלו. לכן משמעותו כשם תואר יכולה להיות "רועה", "ידיד", "איש נעים" (כלפי אחרים), וגם "נעים" כתואר.

שם זה יכול להתחבר גם אל שמות האל כמאפיין לתוארי האל, או במקרה של השם "אל" גם לתאר את האדם שנושא שם זה כ"ידיד האל" (בדומה לשם "ידידיה"), כמו בשם המקראי המקביל "רעואל". ייתכן גם ש"רעו" המקראי מהווה קיצור של "רעואל".

## שנותיו של רעו
רעו נולד לפלג כאשר אביו היה בן שלושים שנה (), וזה הגיל הכתוב גם באבי סבו ().

רעו הוליד את שרוג כאשר היה בן שלושים ושתיים שנה, וחי עוד 207 שנה, סה"כ 239 שנה, כמספר שנותיו של אביו, פלג.

לפי משה דוד קאסוטו (**מנח עד אברהם**, עמ' 174–175, 180-181), כל המספרים ברשימות היחס ("תולדות") שבספר בראשית משתמשים, כמו בכרונולוגיות מספוטומיות, בשיטת מספרים "משמעותיים", והם תמיד כפילויות והוספות של מספרי יסוד. במקרה של רעו:
*שלושים = מספר יסודי.
*207 = 200 + 7.
*239 = 200 + תוספת של 36 שנים + תוספת של 36 חודשים.

## לקריאה נוספת
***[[אנציקלופדיה מקראית]]** ערך **רעו**.
*”reu,” The Anchor Bible Dictionary, vol. 5, p. 692.
*משה דוד קאסוטו, **מנח עד אברהם** הוצאת מאגנס, תש"ד.

קטגוריה:אישים שחיו באלף ה-2 לפנה"ס
קטגוריה:שושלת ארפכשד
קטגוריה:אישים בתנ"ך שהגיעו לגיל 110
נחור

בתנ"ך, **נָחוֹר** היה בנו של שרוג בן רעו ואביו של תרח אבי אברהם.

נחור חי 148 שנה – משנת א'תתמ"ט לבריאת העולם (1912 לפנה"ס) ועד לשנת א'תתקצ"ז לבריאת העולם (1764 לפנה"ס). בנו, תרח, נולד לו בגיל 29, הגיל הצעיר ביותר שמוזכר עד אליו בתנ"ך. לפי עדות המקרא, היו לו בנים ובנות נוספים ().

בשמו נקרא נכדו, נחור בן תרח.

השם נחור מוכר מן הכתובות שבחרן וקשור בעבודת הירח שהייתה נהוגה שם. בתעודות אשוריות מהמאה ה-13 והשביעית לפנה"ס אוזכרה עיר בשם Til-Nahiri או Nahuru שמיקומה מזרחית לעיר חרן, מערבית לנהר חבור. על בסיס תעודות אלה העריכו חוקרים, כי שם העיר הוא אפונים המשקף דמות היסטורית הקשורה לנחור המוזכר במקרא.

שם חיצוני לאשתו הוא ישגב בת ישחוב, יסכה בת ניסה או יסכה בת נסתג.

## קישורים חיצוניים
* 

## הערות שוליים

קטגוריה:שושלת ארפכשד
קטגוריה:אישים שהגיעו לגיל 110
קטגוריה:אישים בתנ"ך שהגיעו לגיל 110
שרוג

בתנ"ך, **שְׂרוּג** היה בנו של רעו ואביו של נחור ().

על פי המסורת היהודית, שרוג חי 230 שנה, משנת א'תתי"ט לבריאת העולם (1942 לפנה"ס) ועד לשנת ב'מ"ט (1712 לפנה"ס). בנו, נחור, נולד בהיות שרוג בן 30, ואחריו בנים ובנות נוספים ().

בספרות החיצונית, בספר קדמוניות המקרא המיוחס לפילון האלכסנדרוני, בפרק ד פסוק ט"ז נאמר כי בעוד יושבי הארץ החלו לעסוק בעכו"ם ולהעביר את בניהם ובנותיהם באש שרוג ובניו לא הלכו בדרכם.

יש הטוענים כי מוצאם של השמות נחור, תרח ושרוג מתייחס למקום מוצאם. יישובים, שנמצאו באזור הם בעלי שמות זהים. השם סרוג הוא שם הקיים גם היום, כשם עיירה בטורקיה, ȘURAC.

שם חיצוני לאשתו הוא מלכה בת נהר או בת חבר. 

## הערות שוליים

קטגוריה:שושלת ארפכשד
קטגוריה:אישים שהגיעו לגיל 110
קטגוריה:אישים בתנ"ך שהגיעו לגיל 110
מילכה

**מִלְכָּה** היא דמות מקראית, בתו של הרן, אחי אברהם, ואשת נחור אחי אברהם. נולדו להם 8 בנים והם: עוּץ, בּוּז, קְמוּאֵל אֲבִי אֲרָם, כֶּשֶׂד, חֲזוֹ, פִּלְדָּשׁ, יִדְלָף, וגם בְּתוּאֵל אבי רִבְקָה (בראשית כב פסוקים 20 - 22).

אברהם הוא גם דודה (אחי אביה) וגם גיסה (אחי בעלה).
נכדתה רבקה נישאה ליצחק, בן דודה של מילכה וגם בן דודם של ילדיה (סבם המשותף הוא תרח).
נינה יעקב נישא לנינותיה לאה ורחל.

במדרש מיוחס הריונה של מילכה לזכות שרה. מילכה תוארה כאמם של כל נביאי אומות העולם.
## עץ משפחה

## ראו גם

* עץ משפחה של דמויות מקראיות - מתרח ועד שלמה

## הערות שוליים

קטגוריה:אישים בספר בראשית
קטגוריה:נשים בתורה
טכומטר

[שמאל|ממוזער|250px|טכומטר של [מכונית מדגם פורד מונדאו. הקו האדום, שסיבוב המנוע במהירות גבוהה ממנו אינו מומלץ, נמצא ב-6,750 סיבובים לדקה]]
**טכומטר** (מד-מהירות, מיוונית: טאכוס - מהירות, מטריין - מדידה) הוא מכשיר מדידה המשמש למדידת המהירות של גוף או חומר נע. הצורה הנפוצה ביותר של טכומטר היא זו שמודדת את המהירות של ציר מסתובב, כמו במנוע או מכונה אחרת. הפלט של הטכומטר בא בדרך כלל בצורה של תצוגה אנלוגית; עם זאת, בזמן האחרון תצוגות דיגיטליות הופכות לנפוצות יותר.

טכומטרים של מכוניות מראים את מהירות הסיבוב של גל הארכובה של המנוע, אך למעשה הם נעזרים בקצב ההצתה כדי למדדו. יחידות המידה המקובלות הן סיבובים לדקה. ידיעת מהירות סיבוב המנוע אמורה לסייע לנהג לקבוע את ההילוך המתאים ביותר לנסיעה, על-מנת להוריד מהמנוע עומס מיותר.

ככלל, בטכומטרים המשמשים בכלי תחבורה ישנו סימון של המהירויות שבהן לא מומלץ להפעיל את המנוע, וזאת משום שבמהירויות גבוהות יתר על המידה המנוע מתבלה מהר ועלול לספוג גם נזקים נוספים. בטכומטרים אנלוגיים האזור המסוכן מסומן בדרך כלל בצבע אדום.

ברפואה משתמשים בטכומטרים על-מנת למדוד את מהירות זרימת הדם בנקודה מסוימת; לטכומטר כגון זה קוראים המאטכומטר.

## ראו גם
* ספידומטר

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מכשירי מדידת מהירות
ריג'ל

**ריג'ל** או **β באוריון** הוא הכוכב הבהיר ביותר בקבוצת הכוכבים אוריון והוא הכוכב השביעי בבהירותו בשמים. זהו למעשה כוכב זוגי שמרחקו ממערכת השמש הוא כ-860 שנות אור, מיקומו של הכוכב הוא בתחתית הצורה השמימית "אוריון" מתחת לערפילית אוריון.

ריגל הוא הכוכב לפיו מוגדר התקן של המחלקה הספקטרלית B8Ia.

## תכונות
ריג'ל A הוא על-ענק כחול, מסיווג ספקטרלי B8, הבהיר פי 44,000 מהשמש בתחום האור הנראה ופי 66,000 אם כוללים את הקרינה האולטרה סגולה הנפלטת ממנו. גילו של הכוכב הוא כ-5 מיליון שנה והוא יצא מן הסדרה הראשית לאחר שכילה את המימן שבליבתו וכעת הוא מתיך בליבתו הליום לפחמן ולחמצן. ריג'ל A הוא כוכב משתנה מסוג α בברבור והבהירות הנראית שלו משתנה קלות בין דרגות 0.05 ו-0.2, במחזוריות מסובכת שמורכבת ממספר גדול של מחזורי משנה שנעים בין מספר ימים לחודשיים. אף על פי שקיבל את ציון באייר β באוריון, הוא למעשה בהיר יותר בדרך כלל מביטלג'וז שזכה לציון באייר α באוריון.

ריג'ל B, שמרחקו מהכוכב הגדול הוא 2,200 יחידות אסטרונומיות, מהווה בעצמו מערכת כפולה ספקטרוסקופית. שני הכוכבים שייכים לסדרה הראשית, סיווג ספקטרלי B9V, הם בעלי מסות של 2.5 ו-1.9 מסות שמש וסובבים את מרכז המסה המשותף לשניהם במחזור של 9.8 ימים. בהירותם המשותפת היא מדרגה 6.7 ולמרות שכוכבים עם בהירות כזאת ניתן לראות בדרך כלל באמצעות משקפת, גם עם טלסקופ בינוני קשה להבחין בריג'ל B בשל הבהירות הגבוהה של ריג'ל A שמאפילה עליו.

## היסטוריה
המערכת נקראת ריג'ל (מערבית: رجل, רגל), כי היא נמצאת על רגלו הימנית של אוריון.

בשנת 1831 התגלה בן הזוג העמום יותר ובשנת 1878 התגלה כי בן הזוג הוא בעצמו כפול. באותה תקופה הוסברו השינויים המחזוריים במדידות הספקטרוסקופיות של אורו של ריג'ל כמצביעות על קיומו של כוכב רביעי (ריג'ל D) במערכת ואף הועלו טענות שכוכב זה ניתן לצפייה ישירה, אך כיום מקובל לחשוב שהמערכת כוללת שלושה כוכבים בלבד והתוצאות הספקטרוסקופיות נובעות מהיותו של ריג'ל A כוכב משתנה.

## קישורים חיצוניים

* 
* 

## הערות שוליים

קטגוריה:מערכות מרובות כוכבים
קטגוריה:משתני אלפא בברבור
קטגוריה:קבוצת הכוכבים אוריון
קטגוריה:על-ענקים מסוג B
קטגוריה:כוכבים בהירים
מצרים (דמות מקראית)

**מִצְרַיִם** הוא אחד מבניו של חם בן נח הנזכר בספר בראשית. בהמשך הספר, נזכר השם מצרים כשם של ארץ.

מקור השם אינו ברור, במיוחד לאור העובדה שהמצרים הקדמונים עצמם לא השתמשו בו. מצרים הייתה ידועה כארץ "שתי הארצות", כיוון שנוצרה מאיחודם של שתי ממלכות קדמוניות (בתקופת נער-מר, הידוע גם כמלך מנס). ייתכן שזו הסיבה לחיתום הדואלי בשם "מצרים", אם כי סיומת דומה הייתה מקובלת בשמות של מקומות אחרים. השם הערבי המודרני של מצרים דומה מאוד לשם העברי. ייתכן שמדובר בשם שהתגלגל בשפות שמיות רבות, או שהערבית שאלה את השם מארמית או מעברית.

בהמשך ספר בראשית מוזכרים מכלול צאצאיו של מצרים:

הלהבים מקושרים לעיתים עם העם הלובי.

קטגוריה:בני חם
אלן סימונסן

**אלן סימונסן** (בדנית: **Allan Simonsen**; נולד ב-15 בדצמבר 1952) הוא כדורגלן עבר דני, מהבולטים בכדורגלני דנמרק בכל הזמנים.

סימונסן נולד בקופנהגן שבדנמרק. שיחק בוויאלה בי קיי, בבורוסיה מנשנגלדבך, בברצלונה ובצ'רלטון אתלטיק. בנבחרת דנמרק שיחק 55 משחקים וכבש 20 שערים. ב-1977 זכה בתואר כדור הזהב. בתקופתו במנשנגלדבאך, אז אחת הקבוצות הבכירות באירופה, היה משחקני המפתח של קבוצת הפלא של המאמן הנס וייסויילר, יחד עם גינטר נצר וברטי פוגטס. סימונסן הוא השחקן היחידי בהיסטוריה שהבקיע שערים בגמר אליפות אירופה לקבוצות, לגביע המחזיקות וגביע אופ"א.

אף על פי שהגיע לשיאו בשנות השבעים ובתחילת שנות השמונים, זכה לשחק במונדיאל בשלב מאוחר יחסית בקריירה, פעם אחת, ב-1986.

לאחר פרישתו אימן את נבחרת איי פארו וכן את נבחרת לוקסמבורג.

## תארים
;וויאלה בי קיי
*אליפות דנמרק (3): 1971, 1972, 1984
*הגביע הדני: 1972
;בורוסיה מנשנגלדבך
*אליפות גרמניה (3): 1974/75, 1975/76, 1976/77
*הגביע הגרמני: 1972/73
*הסופר קאפ הגרמני: 1977
*הליגה האירופית (2): 1974/75, 1978/79
;ברצלונה
*הגביע הספרדי: 1980/81
*גביע המחזיקות: 1981/82
;נבחרת דנמרק
*מקום שלישי באליפות אירופה: 1984
;אישיים
*כדור הזהב: 1977
*קבוצת השנה של הליגה הגרמנית (3): 1974/75, 1975/76, 1976/77
*מלך השערים בגביע אירופה לאלופות: 1977/78
*מלך השערים בליגה האירופית: 1978/79
*היכל התהילה של דנמרק

## קישורים חיצוניים

קטגוריה:קצרמר מאמני כדורגל
קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני ברצלונה
קטגוריה:כדורגלני בורוסיה מנשנגלדבך
קטגוריה:כדורגלני צ'רלטון את'לטיק
קטגוריה:כדורגלני נבחרת דנמרק
קטגוריה:קופנהגן: כדורגלנים
קטגוריה:זוכי פרס כדורגלן השנה באירופה
קטגוריה:מאמני כדורגל דנים
קטגוריה:כדורגלנים באולימפיאדת מינכן (1972)
קטגוריה:כדורגלני יורו 1984
קטגוריה:כדורגלני מונדיאל 1986
קטגוריה:דנים שנולדו ב-1952
טארט טאטן

שמאל|ממוזער|טארט טאטן
250px|ממוזער|טארט טאטן על פי מתכון של כריסטוף מישאלאק, מייד עם צאתו מהתנור, לפני זיגוג.
ה**טארט טאטן** הוא טארט תפוחים הפוך שמתאפיין בשכבת סוכר מקורמל.
## היסטוריה
הטארט הוכן לראשונה בטעות במלון טאטן (Tatin) בצרפת, ב-1889. המלון נוהל בידי שתי אחיות, סטפני וקרולין טאטן. יש מחלוקת בעניין מקורו של הטארט. אבל הגרסה הסבירה ביותר היא שסטפני טאטן, שהתעסקה עם רוב הבישולים, החלה להכין פאי תפוחים מסורתי שמבוסס על בישול תפוחים בחמאה וסוכר אך הריחה כי התבשיל נשרף, הסירה אותו מהאש, כיסתה אותו בבצק פאי והניחה את המחבת בתנור לסיום האפייה. לאחר שהפכה את הטארט על פניו, היא נדהמה לגלות עד כמה האורחים במלון אהבו את העוגה החדשה.

הטארט הפך למנת הדגל של מלון טאטן והמתכון הופץ באזור סולון. התהילה של הטארט הונצחה כנראה בשל ביקורו של לואי וודאבל באזור סולון, שטעם שם את הטארט והחליט להוסיף את הטארט טאטן לתפריט הקבוע במסעדה שלו, מסעדת "מקסים" שבפריז.

ניתן להחליף את התפוחים שבעוגה באגסים, בחבושים, במנגו ואף בדובדבנים.

## קישורים חיצוניים

* מתכון טארט טאטין של רות אופק, המתבסס על המתכון של השף כריסטוף מישאלאק
* מתכון טארט טאטן, מאתר Rosmarin Kitchen

קטגוריה:מאפי בצק עלים
קטגוריה:המטבח הצרפתי: מאפים
קטגוריה:מאכלי תפוחים
קטגוריה:מאכלים הקרויים על שם אישים
טאטן
קטגוריה:עוגות פרי
רחמים

ממוזער|250px|אישה מרחמת על אנשים עניים
**רחמים ** הם מצב רגשי חברתי, המתעורר בתגובה למצוקתו של אחר, ומדרבן את הפרט לעזור לבעל המצוקה.
הרחמים נועדו לשרת את המבנה החברתי על ידי מתן תמיכה אנסטינקטיבית לבן החברה שחווה נפילה ארעית - קרי מצוקה - שבהינתן העזרה הוא ישוב למעמד הקודם.

## הצד המקבל של הרחמים
כשתחושת הרחמים באה לידי ביטוי אצל המרחם (המרוחק המשונן) - כגון במבט רך - היא תעורר אצל המרוחם את הרגש המקביל. לפעמים בצורה חיובית ולפעמים בצורה שלילית, אצל המרוחם הרגש שמסונכרן עם המרחם (המרוחק) כן יבטא הכנעה וינסה לנטרל את כל הצדדים המאיימים שבאישיותו. הרגש אצל המרוחם (הקרוב) יתאפיין לרוב בדמעות או בכי (גם הבכי הוא סטטוס ארעי). המרוחם לא יחוש מרוחם אלא אם כן אחר ישדר לו את הרחמים מהצד של הנותן. הרחמים מהצד הנותן והרחמים מהצד המקבל מקפידים להסתנכרן, משום שהמרוחם מצוי במצב פגיע וחשוף, ועל כן עדיף שהמצב הזה יתעורר רק בעת הצורך ובסביבה בטוחה (כשיש מרחם).

## רחמים עצמיים

רחמים עצמיים הם מצב פסיכולוגי המתאפיין באמונת האדם בהיותו קורבן נסיבות חסרות מזל ולכן ראוי לניחומים. הרגש יכול להיות מכוון גם כלפי הזולת כשהמטרה היא לזכות בתשומת לב, באמפתיה או בעזרה.

## הרחמים בדת
היחסים הלא סימטריים שבין האל לאדם - האל האדיר מול האדם האפסי - יוצרים מתח תמידי שנע בין תלותיות ודומיננטיות אלוהית, לבין אהבת המרוחם לחומל האולטימטיבי, לבין מצב של האל העוזר שאינו מרחם, לבין תחושת המאמין בחמלתו האין סופית של האל.

רחמים היא אחת המידות של מסדרי האבירות ודת הנצרות, והיא מתקשרת למושגים כמו צדק ומוסר ביחסים בין אדם לחברו. ביהדות מופנית פעמים רבות תפילה לאלוהים שינהג על פי מידת הרחמים (רחמי שמים), כלומר, לא יעניש על פי החוק היבש (על פי מידת הדין) אלא יגלה חמלה.

## רחמים בתרבות
בהקשר המשפטי, נאשם שנמצא אשם בעוון רצח יכול לבקש חנינה (ביטוי משפטי לרגש הרחמים) מהוצאה להורג.

כן נוסחה על ידי פרופ' דורון מנשה ופרופ' יחיאל קפלן  קריאה להתחשב ברחמים לעניין העונש שיש להשית על מורשעים בפלילים file:///C:/Users/user/Downloads/SSRN-id3029239%20(1).pdf

מצב מנוגד לחלוטין הוא המתת חסד, שבו ממיתים אדם בגלל רגש רחמים כלפיו.

מקרה מפורסם של רחמים בספרות מתרחש במחזה הסוחר מוונציה כאשר פורטיה מבקשת משילוק להפגין רחמים.

קיימים מספר ארגונים שמשלבים את המילה "רחמים" בשמם כדי לתאר את מטרותיהם. ביניהם "צבאות הרחמים", "אחיות הרחמים" ו-"מקדש הרחמים והצדקה".
כמו כן, ישנו גם שם משפחה העונה לשם רחמים.

## קישורים חיצוניים

* 

קטגוריה:רגשות
קטגוריה:מושגים באתיקה